فرانسادا مایع یانا‌جاق وئرگی‌لرینه اعتراضیلا باشلایان آنجاق داها سونرا پرزیدنت امانوئل ماکرون و رهبرلیگینه قارشی خشمه چئوریلن ساری جیلیقّالارین اعتراضلاری، باشکند پاریس کوچه‌لرینی قاریشدیردی.
ایچ ایشلر ناظیری کریستوف کاستانر، تشکیل ائتدیگی مطبوعات کونفرانسیندا، اؤلکه سویه‌سینده 125 مین اینسانین قاتیلدیغی حرکت‌لرده چیخان حادثه‌لرده 974 اینسانین نظارته آلیندیغینی و 17ی پولیس 118 اینسانین یارالاندیغینی آچیقلادی.
ساری جیلیقّالیلار، حکومتین لغو چاغیریش‌لارینا و مایع یانا‌جاق وئرگی‌لری‌نین گله‌جک ایل اوچون قالدیریلماسینا دایر آچیقلاما‌لارینا باخمایا‌راق باشدا پاریس‌ده اولماقلا اؤلکه سویه‌سینده ماکرون و حکومتی‌نین سیاسی و ایقتیصادی سیاست‌لرینه قارشی اعتراض‌لارینی دیله گتیرمک مقصدیله کوچه‌لره تؤکولدو.
آکتیویست‌لر، دونن یئرلی ساعاتلا 07.00 سولاریندا پاریس‌ین سمبول‌لاری آراسیندا یئر آلان الیزه جاددهسینده توپلانماغا باشلادی.
پولیس گؤستریچی‌لره اوستونو آراداقدان سونرا کوچه‌یه چیخماغا ایجازه وئردی.
"ماکرون ایستعفاسی" شعارلاری ایله ساریلان ساری جیلیقّا‌لیلار، پولیس زمان زمان گرگین آنلار یاشادی.
ساری جیلیقّایلار، گونورتا ساعات‌لاریندا امنیت ایشچی‌لری‌نین اعتیدال چاغیریش‌لارینا باخمایا‌راق اطراف‌داکی جادّه‌لره گیره‌رک، آرا کوچه‌لرده پولیسه داش و شوشه آتدی، چوخ سایدا ماشینی آتشه وئردی.
پولیس و ساری جیلیقّایلار زمان زمان گرگین آنلار یاشادیق‌لاری گرگین‌لیکله جادّه‌ده زیرئه‌لی پولیس واسطه‌لرینه سؤوق ائدیلدی.
جمهوریت و اوپئرا کیمی فرق‌لی نقطه‌لرده ده حرکت ائدن گؤستریچی‌لر، بیر چوخ ماغازانی تالان و اطرافا ضرر وئردی.
اؤلکه‌نین بیر چوخ شهرینده گؤستری‌لر سببیله بیر چوخ کوچه ترافیکه باغلانیلدی.
اؤلکه ایچینده 89 مین پولیس، 8 مین پولیس و 12 زیرئه‌لی واسطه پاریس‌ده وظیفه‌ندیریلدی.
الیزه‌دکی اعتراض‌لار سببی ایله، ماغازا‌لار و رستوران‌لار کیرکیره‌لرینی ائندیردی.
گؤستری‌لر سببیله الیزه یاخین‌لارین‌داکی موزه‌لر ده باغلانیلارکن گارنیئر و باستیل اوپئرا بینالارینداکی پروقرام‌لار لغو ائدیلدی.
فرانسا 1. فوتبال لیگینده پاریس ساینت-گرماین (PSG) ایله مونتپلیر آراسیندا صاباح باشکندده اوینانماسی پلان‌لاش‌دیریلان قارشیلاشما دا تاخیره سالیندی.
پاریس‌ین سمبووللاریندان‌ ایفل کوله‌سی و کئچن هفتکی گؤستری‌لر زمانی ضرر گؤرن ظفر طاقی دا زیارته باغلی توتولدو.
تدبیرلردن اؤتری تخمینن 30 مترو ایستگاهی سروس وئره‌مدی.
فرانسادا مایع یانا‌جاق وئرگی‌لرینه و ایقتیصادی شرط‌لرین پیسلشمه‌سینه اعتراض اولا‌راق 17 نوامبردا باشلایان آنجاق داها سونرا ماکرون رهبرلیگینه ایستیقامت‌لی خشمه چئوریلن "ساری جیلیقّالیلارین" حرکت‌لری، اؤلکه‌ده سون ایللرین ان شدت‌لی اعتراضینا چئوریلدی.
گؤستریچی‌لر ماکرون‌دان یانا‌جاق وئرگی‌لرینی آزالتماق و ایقتیصادی شرایطین یاخشیلاشدیریلماسی اوچون طلب ائدیرلر.
الیزه و اطرافیندا 1 دسامبردا تشکیل ائدیلن و مین‌لرله اینسانین قاتیلدیغی گؤستریده پولیسین آکتیویست‌لره آغیر موداخیله‌سی، کوچه‌لرده واسطه‌لرین و زیبیل قوتو‌لاری‌نین یاندیریلماسی، ایش یئرلری‌نین یاغمالانماسی، تئز-تئز سس بومبا‌لاری‌نین پارتلادیلماسی و آلوو‌لارین یوکسلمه‌سی، شهری "کاوسا" سوروکله‌میشدی.
ساری جیلیقّالیلارین اعتراض ائتدیگی مایع یانا‌جاق وئرگی‌لری‌نین 2019-جی ایل اوچون لغو ائدیلدیگی آچیقلانمیش آنجاق آکتیویست‌لر بونون کافی اولمادیغینی ساووناراق گؤستری‌لری داوام ائتدیره‌جک‌لرینی ائشیتدیرمیشدی.
